CELEX: 62013CN0647
Language: sk
Date: 2013-12-06 00:00:00
Title: Vec C-647/13: Návrh na začatie prejudiciálneho konania, ktorý podal Cour du travail de Bruxelles (Belgicko) 6. decembra 2013 — Office national de lemploi/Marie-Rose Melchior

1.3.2014   
            
            
               SK
            
            
               Úradný vestník Európskej únie
            
            
               C 61/5
            
         Návrh na začatie prejudiciálneho konania, ktorý podal Cour du travail de Bruxelles (Belgicko) 6. decembra 2013 — Office national de lemploi/Marie-Rose Melchior
   (Vec C-647/13)
   2014/C 61/07
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour du travail de Bruxelles
   
      Účastníci konania pred vnútroštátnym súdom
   
   
      Odvolateľ: Office national de lemploi
   
      Žalovaná: Marie-Rose Melchior
   
      Prejudiciálna otázka
   
   Bráni zásada lojálnej spolupráce a článok 4 ods. 3 ZEÚ na jednej strane a článok 34 ods. 1 Charty základných práv na druhej strane tomu, že pri vzniku nároku na dávky v nezamestnanosti členský štát odmieta:
   
               —
            
            
               zohľadniť obdobia výkonu práce ako zmluvný zamestnanec v službe inštitúcie Európskej únie so sídlom v tomto členskom štáte, osobitne v situácii, že tak pred obdobím zamestnania ako zmluvný zamestnanec, ako aj po ňom, došlo k výkonu práce ako zamestnanec v súlade s právnou úpravou uvedeného členského štátu,
            
         
               —
            
            
               uznať dni nezamestnanosti, za ktoré bol vyplatený príspevok v nezamestnanosti v rámci „Podmienok zamestnávania ostatných zamestnancov Európskych spoločenstiev“, za porovnateľné s odpracovanými dňami, pričom dni nezamestnanosti, za ktoré bola vyplatená dávka v súlade s právnym poriadkom uvedeného členského štátu, sa za takéto porovnateľné dni uznávajú?